Varswater hengelaars kan groot pryse wen | News24
Varswater hengelaars kan groot pryse wen
Varswaterhengelaars kan die naweek ’n draai by Extreme Marine maak waar Springbokhengelaars raad gaan gee oor aas en toerusting om vis soos hierdie karp uit te trek. Foto:VERSKAF
Varswater hengelaars staan die kans om hierdie naweek ’n vroeë Kersfees te geniet by Extreme Marine Fishing Tackle & Bait Shop se demonstrasies en gespreksessies.
Hengelaars wat vrae het oor hoe om die groot een te vang, watter aas is die beste of watter toerusting om te gebruik, sal antwoode kry by twee Springbok varswaterhengelaars. Springbok Tobias Verwey en ’n spanmaat sal ’n draai maak by Extreme Marine se Big Bash wat vanaf môre tot Saterdag gehou word.
“Alle vissermanne en -vroue is welkom om te kom inloer en om aan die gesprekke deel te neem. Daar is ook klomp gelukkige pryse wat wag om gewen te word,” sê Marlon George, eienaar van Extreme Marine by Johnstraat 33.
Mense wat R500 of meer by die winkel spandeer staan die kans om ’n prys te wen wat enigiets insluit van ’n pet, katrol, visge-rei tot kamptoerusting.
’n Addisionele prys, ’n 20 liter Safari Chiller koelerboks ter waarde van R1 800 gaan gewen word deur ’n gelukkige kliënt wat R1 000 of meer by die winkel spandeer. Dié wenner sal aan die einde van Desember aangekondig word.
Twin Series sal uitstallings van hul visstokke en visgerei hou.
Die spesiale visvang-demonstrasies en uitstallings word Vrydag vanaf 08:00-17:00 gehou en Saterdag 08:00-14:00.
Vir meer inligting bel 041 922 4820.